આ રાજ્યના રાજકીય બખેડાની વિચિત્રતા જ એ વાતનો પૂરાવો છે કે જે પક્ષ રાજ્યમાં સત્તા ઉપર આવશે તેને કેન્દ્રમાં સત્તાધારી પક્ષ સાથે જોડાણ કરવું પડશે. છેલ્લા એક દાયકાથી નાગાલેન્ડના રાજકારણનો આ એક ચાલ્યો આવતો સિધ્ધાંત છે. પૂર્વોત્તરના અન્ય રાજ્યોની જેમ જ નાગાલેન્ડ પણ સંપૂર્ણપણે કેન્દ્રની આર્થિક સહાય ઉપર નિર્ભર રહે છે, તેથી કોઇપણ રાજકીય પક્ષને કેન્દ્રના સત્તાધારી પક્ષથી દુર રહેવું તે તેનાથી અલગ પડવું પરવડે તેમ નથી.